Nafarroako Parlamentuko Mahaiak, 2017ko urriaren 9an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Victoria Chivite Navascués andreak aurkeztutako galdera, jakitekoa ea Osasunbidea-Nafarroako Osasun Sistemak noiz abiaraziko duen Cascanteko osasun eskualde oinarrizkoan “Hautatu 90” koloneko minbiziaren detekzio goiztiarreko programa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2017ko urriaren 9an

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Sozialista talde parlamentarioari atxikitako María Chivite Navascués andreak, Legebiltzarreko Erregelamenduan ezarritakoaren babesean, honako galdera hau egiten du, Osasuneko kontseilariak Osoko Bilkuran ahoz erantzuteko:

O-NOZek noiz jarriko du abian “Hautatu 90” koloneko minbiziaren detekzio goiztiarreko programa Cascanteko osasun eskualde oinarrizkoan –Ablitas, Barillas, Cascante, Monteagudo, Murchante eta Tulebrasko udalerriak barne hartzen dituena–?

Iruñean, 2017ko urriaren 5ean

Foru parlamentaria: María Chivite Navascués